proxectonos/corpus_dominio_legal_administrativo_tmp huggingface dataset:
14/03/2018 | Administración LocalMunicipal
Boimorto
Aprobación de padróns fiscais S. A. F. febreiro 2018

EXPOSICIÓN PÚBLICA APROBACIÓN PADRÓNS FISCAIS S. A. F. FEBREIRO 2018 Por Decreto de Alcaldía n.º 77/2018 de data 05/03/2018, acordou aprobar os padróns fiscais do mes de febreiro de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.928,23 € e 558,00 €. Por Decreto de Alcaldía n.º 80/2018 de data 07/03/2018, acordouse aprobar a inclusión de tres liquidacións no servizo de libre concorrencia que por erro foron omitidas no informe de servizos sociais, pasando a ser o importe do padrón fiscal de 558,00 € a 633,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 7 de marzo de 2018. A alcaldesa Asdo.: María Jesús Novo Gómez
14/03/2018 | Administración LocalMunicipal
Aranga
Secretaría - Intervención
Aprobación da liquidación do servizo de axuda a domicilio de febreiro

ANUNCIO DE APROBACIÓN DO PADRÓN DO SAF DO MES DE FEBREIRO DE 2018 Por Resolución da alcaldía do 09 de marzo de 2018, aprobouse o padrón de contribuíntes e liquidación do servizo de axuda no fogar correspondente ao mes de febreiro de 2018, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderse rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuizo de calquera outro recurso que os interesados consideren oportuno. Aranga, 09 de marzo de 2018. O alcalde Asdo.: Alberto Platas Álvarez
14/03/2018 | Administración LocalMunicipal
Teo
Corrección bases Técnico/a RRHH

ANUNCIO No BOP de A Coruña n.º 43, do 02/03/2018, publicouse o anuncio da convocatoria para para a cobertura en réxime de interinidade de diversas prazas vacantes na plantilla de persoal, así como as bases xerais e específicas das referidas convocatorias aprobadas por Resolución da alcaldía de 16/02/2018 (res.167/18), corrixidas por Resolución da Alcaldía de data 23/02/2018 (Res.175/2018). Considerando que, tratándose das bases específicas dun/dunha técnico/a de recursos humanos (RRHH) pertencente á escala de administración xeral, subescala xestión, subgrupo A2, do Concello de Teo, advertiuse que na base 1, nas titulacións que habilitan para concorrer ao proceso, unha omisión ao non incorporar a titulación en dereito, polo que se procede corrixir o citado erro material mediante Resolución da Alcaldía de data 08/03/2018 (Res.229/18), engadindo a titulación en cuestión e quedando redactada a mesma segundo se recolle a continuación: “1. Titulación e outros requisitos formativos e /ou habilitantes: – Titulacións universitarias de grao, licenciatura ou, no seu caso, diplomatura, en Dereito, Relacións Laborais, CC Polïticas, Dirección e Xestión Pública, Economía, ADE; ou equivalentes – CELGA 4 ou equivalente”. Así mesmo, resolveuse abrir, para a praza citada, un novo prazo de presentación de solicitudes de quince (15) días hábiles, que se contarán a partir do día seguinte ao da publicación do presente anuncio. Teo, 8 de marzo de 2018. O alcalde, Rafael C. Sisto Edreira
14/03/2018 | Administración LocalMunicipal
Oroso
Elevación automática a definitivo da aprobación inicial da rectificación anual do inventario de bens e dereitos do Concello de Oroso

Asunto: elevación automática a definitivo da aprobación inicial da rectificación anual do Inventario de bens e dereitos do Concello de Oroso Transcorrido o prazo de exposición ao público do acordo polo que se aprobou inicialmente a rectificación anual do Inventario de bens e dereitos do Concello de Oroso (BOP nº 25 do 05.02.2018), sen que se presentase reclamación algunha, dito acordo queda elevado automaticamente a definitivo (artigo 49 da Lei 7/1985, de 2 de abril, reguladora das bases do réxime local). Resumo por baixas e altas no Inventario municipal de Bens: BAIXAS: ALTAS: MODIFICACIÓNS Contra este acordo definitivo, poderán os interesados interpoñer directamente recurso contencioso-administrativo ante a Xurisdicción Contencioso-Administrativa da Provincia da Coruña, no prazo de dous meses contados a partir do día seguinte ao da súa publicación e o texto íntegro do regulamento no Boletín Oficial da Coruña. Oroso, 7 de marzo de 2018 O Alcalde. Julio Oscar Usuga Bouchar.
15/03/2018 | Administración LocalMunicipal
Pontedeume
Aprobación padróns SAF dependencia e libre concorrencia xaneiro 2018

Aprobación dos Padróns SAF de dependencia e libre concorrencia xaneiro 2018. Mediante Decreto de Alcaldía Nº 132/2018 de 8 de marzo, aprobáronse os padróns/matrículas de: - Prezo Público pola Prestación do Servizo de Axuda a Domicilio de Libre Concorrencia, e - Prezo Público pola Prestación do Servizo de Axuda a Domicilio Dependencia, correspondentes ao mes de xaneiro 2018, con expresión dos datos identificativos dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. Pontedeume, 9 de marzo de 2018 O Alcalde Bernardo Fernández Piñeiro
15/03/2018 | Administración LocalMunicipal
Arteixo
Contratación, Bens e Patrimonio
Pago de importe e levantamento de actas de ocupación correspondentes ao expediente de expropiacion para execución das obras ordinarias de urbanización dun tramo da rúa Ecuador e parte da Travesía de Meirás

Pago importe expropiación e levantamento de actas de ocupación no Concello de Arteixo. En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello resolveu proceder a efectúa-lo pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, para execución das obras ordinarias de urbanización de un tramo da Rúa Ecuador e parte da Travesía de Meirás, que terá lugar: Termo municipal de Arteixo Lugar: Salón de Plenos do Concello de Arteixo, Praza Alcalde Ramón Dopico, 1 Data: 20 de abril de 2018, ás 10.00 horas. O pagamento efectuarase polo pagador deste Concello aos propietarios das fincas cuxa relación é a seguinte: O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xusto prezo. Arteixo, a 12 de marzo de 2018. O concellal por delegación Decreto 1336/2015 Asdo.: José Ramón Amado de la Fuente
15/03/2018 | Administración LocalMunicipal
Vedra
Secretaría-Intervención
Licitación de contrato de servizos enerxéticos e mantemento con garantía total das instalacións do alumeado público exterior do Concello de Vedra

ANUNCIO Licitación do contrato de servizos enerxéticos e mantemento con garantía total das instalacións do alumeado público exterior mediante un contrato mixto de subministración e servizos 1. Entidade adxudicataria. Datos xerais para a obtención da información: a) Organismo: Concello de Vedra b) Dependencia que tramita o expediente: Contratación c) Obtención de documentación e información: 1) Dependencia: Concello de Vedra.2) Domicilio: Avda. M. M. Gómez Lorenzo, 1.3) Localidade e código postal: Vedra, 15885.4) Teléfono 981 814612.5) Telefax 981 503331.6) Correo electrónico: contratación@concellodevedra. com 7) Dirección de internet do perfil do contratante.: www.concellodevedra.com 8) Número de expediente: 2018/C005/000001 2. Obxecto do contrato. a) Tipo: mixto de subministración e servizos. b) Descrición: contratacion dos servizos enerxéticos e mantemento con garantía total das instalacións do alumeado público exterior do concello de Vedra. c) Lugar de execución: termo municipal de Vedra. d) Prazo de execución: 12 anos. e) CPA: 35.14.1 (subministración eléctrica). f) CPV: 50232100-1 (servizos de mantemento do alumeado público de rúas). 3. Tramitación e procedemento. a) Tramitación: ordinaria. b) Procedemento: aberto, suxeito a regulación harmonizada, con multiplicidade de criterios de valoración. d) Criterios de adxudicación: os establecidos na cláusula 14 do prego de cláusulas administrativas.4. Valor estimado do contrato: 2.274.346,91 €. 5.–Orzamento base de licitación: 2.751.959,76 €. 6. Garantías esixidas. Provisional: 3% do orzamento do contrato, excluído o IVE. Definitiva: 5% do importe de adxudicación, excluído o IVE. Complementaria: 10% (en caso de baixa temeraria). 7.–Requisitos específicos do contratista. a) Clasificación (grupo, subgrupo e categoría): non se esixe. b) Solvencia económica y financiera y solvencia técnica y profesional: cláusula 11 do prego de cláusulas administrativas particulares.8. Presentación de ofertas ou de solicitudes de participación. a) Fecha límite de presentación: 30/04/20180. b) Lugar de presentación: 1. Dependencia: Rexistro Xeral do Concello de Vedra 2. Enderezo: Avda. M. M. Gómez Lorenzo, 1 3. Localidade e código postal: Vedra, 15885 9. Apertura de ofertas: no salón de actos da Casa do Concello na data que se publique no perfil do contratante.10. Gastos de publicidade: por conta do adxudicatario, máximo 1.000,00 €. 11. Data do envío do anuncio ao Diario Oficial de la Unión Europea: 09/03/2018. Vedra, 12 de marzo de 2018. O alcalde Asdo.: Carlos Martínez Carrillo
15/03/2018 | Administración LocalMunicipal
Arteixo
Contratación, Bens e Patrimonio
Relación inicial de bens e dereitos afectados pola expropiación derivada do expediente de acondicionamento e mellora da estrada local 311 en Armentón-Arteixo

ANUNCIO Consonte ao establecido no Acordo Plenario do Concello de Arteixo, de data 28 de Febreiro de 2018, sométese a información pública por período de 15 días hábiles, a relación INICIAL de bens e dereitos afectados pola expropiación derivada do expediente denominado ACONDICIONAMENTO E MELLORA DA ESTRADA LOCAL CM 311 EN ARMENTÓN, ARTEIXO aos efectos da declaración da necesidade de ocupación, que dará inicio ao expediente de expropiación nos termos previstos no artigo 21 da Lei de Expropiación Forzosa. A relación de bens e dereitos afectados é a seguinte: Durante o devandito prazo as persoas interesadas poderán examinar o seu contido, no Concello de Arteixo, Edificio de Usos Múltiples, Avda. de Arteixo, 249-3.º, en horario de luns a venres de 9.00 a 14.00 horas, a fin de que poidan alegar e presentar os documentos e xustificacións que estimen pertinentes. ARTEIXO, 12 de marzo de 2018. Por delegación, Decreto n0º 1336/2015 Asdo.- José Ramón Amado de la Fuente CONCELLEIRO DE OBRAS E SERVICIOS MUNICIPAIS
15/03/2018 | Administración LocalMunicipal
Vilasantar
Exposición pública da aprobación de padróns fiscais S. A. F. febreiro de 2018

ANUNCIO DE EXPOSICIÓN PÚBLICA DA APROBACIÓN DOS PADRÓNS FISCAIS S. A. F. FEBREIRO DE 2018 Exposición pública aprobación padróns fiscais S. A. F. febreiro de 2018 Por decreto de alcaldía de data 22 de marzo de 2018 acordouse aprobar os padróns fiscais do mes de febreiro de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2121,21 euros e 573,60 euros. Os citados padróns expóñense ao público por un prazo de 15 días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as alegacións que consideren convenientes. Así mesmo, mediante este anuncio notifícase colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os interesados poderán interpoñer preceptivamente recurso de reposición, ante a Xunta de Goberno Local, no prazo dun mes, contado dende o día seguinte ao de finalización do período de exposición publica dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo perante o Xulgado do Contencioso-Administrativo, no prazo de dous meses dende a notificación da resolución do recurso de reposición, se é expresa, e no prazo de seis meses dende que se produza a desestimación presunta se non o fose. O prazo para o cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de demora e as recargas que procedan segundo os artigos 26 e 28 da Lei xeral tributaria, e se fora o caso, as costas derivadas do procedemento de prema. Os recibos que figuran domiciliados, enviaranse as respectivas entidades para o seu cargo nas contas designadas polos contribuíntes. Vilasantar, 12 de marzo de 2018. O alcalde Fernando Pérez Fernández
15/03/2018 | Administración LocalMunicipal
Arteixo
Persoal
Proceso de selección dunha praza técnico/a de Servizos Económicos (funcionario interino)

Dpto. de Persoal e RR. HH. Ref.: LR/mv/18 ANUNCIO O Concello de Arteixo, por Acordo da Xunta de Goberno Local de 9 de marzo de 2018, inicia proceso de selección polo procedemento de oposición libre, para cobertura temporal (persoal funcionario interino), de 1 Técnico/a de Servizos Económicos do Concello de Arteixo. As bases están a disposición dos/as interesados/as no taboleiro de anuncios da Casa Consistorial e, complementariamente, na web municipal. As instancias solicitando tomar parte no proceso selectivo, empezarán a contar, no prazo de 10 días naturais, desde o seguinte ao da publicación do anuncio de convocatoria no Boletín Oficial da Provincia. Arteixo, 9 de marzo de 2018. O ALCALDE-PRESIDENTE Asdo.: Carlos Calvelo Martínez
15/03/2018 | Administración LocalMunicipal
Porto do Son
Aprobación do padrón fiscal da taxa pola prestación de servizos no Complexo Deportivo da Piscina Municipal. Marzo de 2018

EDICTO A Alcaldía-Presidencia do Concello de Porto do Son ditou resolución o 05/03/2018, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de marzo de 2018, resolvendo: “Primeiro. –Aprobar os recibos do mes de Marzo en concepto de taxa pola prestación de servizos do Complexo Deportivo Municipal da Piscina Municipal de Porto do Son durante o período correspondente ó mes de marzo 2018, que comeza co abonado con código número 2 e termina no abonado con código número 1.403, totalizando 359 abonos, por importe de 11.849,90 €. Segundo. –Aprobar os recibos do mes de marzo en concepto de matrícula, o resumo das inscricións do mes de marzo 2018 pola prestación de servizos do Complexo Deportivo Municipal da Piscina Municipal de Porto do Son totalizan 4 inscricións por importe de 119,60 €. Terceiro. –Aprobar os gastos de xestión (comisións) do padrón de marzo 2018 totalizando un total de 359 abonos por importe de 17,37 € e aprobar os gastos de xestión (comisións) por devolución de recibos por un total de 0,08 € por recibo devolto. Cuarto. –Dar conta deste acordo á Tesourería e Intervención Municipal.” Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Porto do Son, 9 de marzo de 2018. O alcalde-presidente Asdo.: José Luis Oujo Pouso
15/03/2018 | Administración LocalMunicipal
Porto do Son
Aprobación inicial do Regulamento especial de honras e distincións do Concello de Porto do Son

EDICTO O Pleno do Concello de Porto do Son, na sesión ordinaria do 9 de marzo de 2018, acordou aprobar inicialmente o Regulamento especial de honras e distincións do Concello de Porto do Son. De conformidade co previsto no art.49 da Lei 7/1985, do 2 de abril, reguladora das bases do réxime local, sométese a información pública o expediente polo prazo de trinta días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados e axentes que poidan resultar afectados pola aprobación desa norma poidan presentar as reclamacións e facer as suxestións que estimen pertinentes. Transcorrido o prazo sen terse presentado alegacións entenderase definitivamente adoptado o acordo. Os interesados poderán consultar o expediente na Tesouraría municipal de 09.00 a 13.00 horas. Porto do Son, 9 de marzo de 2018. O alcalde-presidente Asdo.: José Luis Oujo Pouso
15/03/2018 | Administración LocalMunicipal
Betanzos
Rectificación de bases convocatoria persoal laboral temporal para conducción lancha municipal “Diana Cazadora”

ANUNCIO Rectificación de bases conducción lancha municipal e novo prazo de presentación de instancias Por resolución da alcaldía de data 9/03/2018 aprobouse a rectificación do erro material detectado na base cuarta das Bases de selección de persoal laboral temporal para a conducción lancha municipal “Diana Cazadora”, aprobadas por acordo da Xunta de Goberno Local de data 02/03/2018 e publicadas no BOP de A Coruña de data 7/03/2018, que queda redactada como segue: “Cuarta.–Requisitos. (.) d) Estar en posesión (ou en condicións de obtelo na data en que remate o prazo de presentación de instancias), do título académico de Patrón de Altura o títulación equivalente, Patrón Portuario, Patrón Local de Pesca, Patrón Costeiro Polivalente, Patrón de Litoral, Piloto de Primeira ou de Segunda da Mariña Mercante, Capitán da Mariña Mercante, así como ter realizado e superado na devandita data os seguintes cursos: Formación Sanitaria Inicial, Operador restringido GMDSS/SMSSM, e Curso de botiquín ou equivalentes.” Así mesmo, acordouse a apertura dun novo prazo de 10 días hábiles para a presentación de instancias, a contar dende a publicación do correspondente anuncio no BOP de A Coruña. Betanzos, 9 de marzo de 2018. DOCUMENTO ASINADO ELECTRONICAMENTE O ALCALDE José Ramón García Vázquez
02/03/2018 | Administración LocalMunicipal
Oleiros
Secretaría Xeral
Constitución mesa contratación permanente

Na sesión ordinaria celebrada polo Concello Pleno que tivo lugar o dia 22 de febreiro do 2018 adoptouse o seguinte acordo: “Visto expediente e informe da secretaria accidental do Concello e tendo en conta o disposto no art.326, apartado 7 da Disposición Adicional Segunda da Lei de Contratos do Sector Público e os arts.21 e 22 do RD 817/2009, de desenvolvemento parcial da sinalada lei, proponse a adopción dos acordos seguintes: Primeiro.- Constituír a Mesa de Contratación Permanente do Concello de Oleiros, que actuará como órgano de asistencia do órgano de contratación competente en tódolos contratos que asine esta entidade local e sexan obxecto de adxudicación mediante procedemento aberto, aberto simplificado, restrinxido, de diálogo competitivo, de licitación con negociación e de asociación para a innovación. Segundo.- Designar como membros da nomeada Mesa de Contratación Permanente a: - Presidente.- D. Jesus Enrique Khaldouni Charle (alcalde). - Vogais: - Dª Sandra Fernández Fernández, concelleira delegada (de xeito especial) de economía, facenda e contratación. - D. Jacobo Molina Sáenz, interventor municipal. - Dª Mª Pilar Cela Álvarez, secretaria municipal. - D. Daniel Federico Rugeles Tent, TAE de orde pública. - Secretario.- Yon Mikel Areosa Rodriguez de Acuña, administrativo do área de contratación. En caso de vacante, ausencia ou enfermidade e, en xeral, cando concorra algunha causa xustificada, o réxime de suplencias dos membros da Mesa de Contratación Permanente será o seguinte: - Presidenta.- Dª Ines Filipa Matilla Spivak (1ª Tte. de alcalde). - Vogais: - D. Jaime Rumbo Mosquera, concelleiro delegado (de xeito especial) de ‘servizos municipais’. - Técnico/a municipal a nomear pola Dirección Xeral de Admón. Local que substitúa ó interventor municipal. - Técnico/a municipal a nomear pola Dirección Xeral de Admón. Local que substitúa á secretaria municipal. - Dª Susana Miranda Fernández, TAE asesora xurídica de cultura. - Secretario.- Johanna Katherine Bach Esteve Fresnillo, auxiliar administrativo do área de contratación. Tódolos membros da Mesa de Contratación Permanente terán voz e voto, agás o funcionario que desenvolva a secretaría da mesma, que unicamente terá voz. Ás reunións da Mesa de Contratación Permanente poderanse incorporar, previo acordo da mesma e a solicitude do/a presidente/a, o/as funcionario/as ou asesore/as especializado/as que resulten necesario/as, segundo a natureza dos asuntos a tratar, que actuarán con voz pero sen voto. Para a válida constitución da mesa deberán estar presentes a maioría absoluta dos seus membros e, en todo caso, o/a presidente/a, o secretario e o/a vogal que teña atribuídas as funcións correspondentes ó asesoramento xurídico e ó control económico-orzamentario do órgano. Terceiro.- Ordenar a publicación dos presentes acordos no Boletín Oficial da Provincia (BOP) e no Perfil do Contratante. Cuarto.- Dar traslado do nomeamento dos membros da Mesa de Contratación Permanente ós/ás designado/as.” Oleiros, 26 de febreiro de 2018 O Alcalde, ANGEL GARCIA SEOANE
02/03/2018 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de febreiro de 2018

EDICTO O día 22 de febreiro de 2018 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de FEBREIRO de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 27 de febreiro de 2018. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
02/03/2018 | Administración LocalMunicipal
Touro
Publicación da aprobación definitiva do orzamento do exercicio 2018

EDICTO Aprobado definitivamente polo Pleno deste Concello o orzamento para o exercicio económico de 2018, acordo adoptado en sesión celebrada o día 16 de febreiro de 2018, en cumprimento do disposto no artigo 169.3 do Real Decreto Lexislativo 2/2004, do 5 de marzo, que aproba o Texto Refundido da Lei Reguladora das Facendas Locais, faise público que dito presuposto ascende tanto en ingresos como en gastos á cantidade de TRES MILLÓNS TRESCENTOS SETENTA E UN MIL SEISCENTOS DEZASEIS CON VINTETRÉS €, correspondendo a cada capítulo as cantidades que se relacionan a continuación: Contra o acordo de aprobación definitiva poderase presentar recurso económico-administrativo no prazo de 2 meses, a contar dende a publicación do presente anuncio. CADRO DE PERSOAL - EXERCICIO 2018 Persoal funcionario Secretario-Interventor, grupo A1/A2, nivel 28 desempeñado actualmente por Secretario-Interventor en propiedade con adscrición da Tesourería, grupo A1, nivel 29 consolidado Traballador/a social, grupo A2, nivel 22 Educador/a familiar, grupo A2, nivel 22 Administrativo, grupo C1, nivel 22 Administrativo-Depositario, grupo C1, nivel 22 Auxiliar-administrativo, grupo C2, nivel 18 Alguacil-porteiro, grupo E, nivel 14 Laboral fixo Condutor encargado tractor forestal Operario servicios varios Axente de emprego e desenvolvemento local Laboral temporal Persoal incluído no suposto da D. T. 4.ª do EBEP e art.19.1.6 da Lei 3/2017, do 27 de xuño Animador deportivo (subvención Deputación Provincial) Auxiliares de axuda a domicilio (1) (subvención Xunta-Deputación) Auxiliar administrativo asistente social (subvencionada Deputación) Condutor encargado camión lixo e servicios varios Encargada PAI (1) subvención Xunta Persoal apoio PAI (1) subvención Xunta Laboral temporal Colaborador PAI (1) Animador/a cultural (1) subvención Deputación Técnico/a turismo (1) subvención Deputación Técnico/a Centro de Interpretación (1) subvención Deputación Outro persoal contratado con cargo aos programas promovidas por outras administracións públicas ou de carácter urxente. Touro, 22 de febreiro de 2018. O ALCALDE Asdo.: Ignacio Codesido Barreiro
02/03/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59543. Consellería de Infraestruturas e Vivenda. Axencia Galega de Infraestruturas. Obras de “Reformado núm.2 de acondicionamento da AC.406 Portomouro - Santa Comba. Treito: Parque Empresarial de Santa Comba - Abuín de clave AC/08/064.01.1”

O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59543 A Axencia Galega de Infraestruturas solicita AUTORIZACIÓN para facer as obras definidas no proxecto de construción denominado “Reformado núm.2 de acondicionamento da AC.406 Portomouro - Santa Comba. Treito: Parque Empresarial de Santa Comba - Abuín”, de clave AC/08/064.01.1”. As obras solicitadas consistirán en construír unha variante de sección tipo 7/10, entre os p. q. 25+680-27+740 da estrada AC-406 Portomouro - Santa Comba, para unha mellora da seguridade viaria e do acceso ao Parque empresarial de Santa Comba; e afectarán principalmente ao rego da Bouza que cruzará a traza á altura aproximada do p. q. 1+635, ao seu paso polo lugar de Salgueiroas, parroquia de Ser (San Pedro), no concello de Santa Comba (A Coruña). As obras incluirán a execución de varios colectores para dar paso ás augas de escorrenta de 4 concas interceptadas pola traza da estrada, e un viaduto sobre o rego da Bouza. O viaduto, de 3 vanos, situarase entre os p. q. 1+608 e 1+659, terá un taboleiro de 51’50 m de lonxitude e 11’40 m de anchura, e unha cimentación tanto de estribos como de pilas directa mediante zapatas. As obras faranse en terreos previamente expropiados pola Administración. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 20 de febreiro de 2018 O xefe do servizo territorial Ángel Gómez Rey
02/03/2018 | Administración LocalMunicipal
Ferrol
Intervención
Aprobación inicial do expediente de modificación de crédito n.º 8/2018, subexpediente 1/2018 de crédito extraordinario suplemento de crédito

EDICTO Aprobación inicial do expediente de modificación de crédito n.º 8/2018 subexpediente 1/2018 de crédito extraordinario/suplemento de crédito O Pleno do Concello de Ferrol, en sesión do día 22 de febreiro de 2018, aprobou inicialmente os expediente de modificación de crédito n.º 8/2018 subexpediente 1/2018 de crédito extraordinario/suplemento de crédito Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferol, 27 de febreiro de 2018. O alcalde Asdo.: Jorge Juan Suárez Fernández
02/03/2018 | Administración LocalMunicipal
Valdoviño
Prestación SAF no concello de Valdoviño

a) Organismo: Concello de Valdoviño b) Dependencia que tramita o expediente: Contratación c) Número de expediente: CONT/1/2018 a) Descripción do obxecto: Prestación do servizo de Axuda no Fogar no Concello de Valdoviño b) Lugar de execución: Concello de Valdoviño a) Tramitación: Ordinaria b) Procedemiento: Aberto, con multiplicidade de criterios de adxudicación Prezo de licitación: Prezo custo/hora: de luns a sábados 12,50 euros por hora de servizo, sen ive; domingos e festivos: 14,00 euros por hora de servizo, sen ive. Valor estimado do contrato: 2.806.376€ Catro (4) anos desde a sinatura do contrato, que poderá prorrogarse, por unha soa vez, por dous anos máis, sen que a duración total do contrato, incluídas as prórrogas, poida exceder de seis anos. Provisional: Non se esixe Definitiva: el 5% do prezo de adxudicación (excluído o IVE) Entidade: Concello de Valdoviño Dirección: Porta do Sol S/N Localidad e Código Postal: 15552 Valdoviño Teléfono: 981 487041 Fax: 981 487294 Perfil del contratante: www.concellodevaldovino.com 8.- Clasificación del Contratista: Non se esixe a) Data límite de presentación: 08/04/2018, en horario de 9:00 a 14:00 horas. b) Hora límite: hasta las 14:00 horas do último día do prazo de presentación. c) Documentación a presentar: a sinalada na Cláusula 13.ª do Prego de Cláusulas Administrativas Particulares que haberán de rexer a contratación. d) Lugar de Presentación: Concello de Valdoviño. Rexistro Xeral. Porta do Sol S/N.15552. Valdoviño 10.1 Solvencia económico-financeira: Mínimo: Volume anual de negocios, referido ao ano de maior volume de negocios dos tres últimos concluídos, no ámbito ao que se refira o contrato, por importe igual ou superior 841.912,8 euros [o 1,2 o valor anual medio do contrato, sinalado no epígrafe 2.4 do cadro de características do contrato (sen ter en conta o IVE)]. 10.2. Solvencia técnica: Mínimo: Relación dos principais servizos ou traballos cuxo CPV teña como primeiros dous díxitos o 85, realizados no últimos cinco anos que inclúa importe, data e o destinatario, público ou privados dos mesmos, nun importe anual acumulado no ano de maior execución igual ou superior a 491.115,8 € [o 70% do valor anual medio do contrato (sen ter en conta o IVE)]. 11.1. Proxecto de prestación do servizo de axuda no fogar e xestión do persoal e formación do mesmo: ata 20 puntos, cláusula 18.1. do Prego.11.2. Oferta Económica: ata 25 puntos, cláusula 18.1. do Prego.11.3. Melloras ofertadas: ata 15 puntos, cláusula 18.1. do Prego. Data e hora: Anunciarase no perfil do contratante 13.- Otras informaciones: A obter no lugar e polos medios indicados no punto 7 do presente anuncio Serán de conta do adxudicatario os gastos sinalados nos Pregos de cláusulas administrativas particulares e de prescricións técnicas.15.- Data de envío do anuncio ó “Diario Oficial da Unión Europea”: 27/02/2018 Valdoviño, 28 de febreiro de 2018 O Alcalde Alberto González Fernández
02/03/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59865. Rehabilitación muiño e muralla. Concello de Ponteceso

Elma Alite Montis, solicita de Augas de Galicia por atoparse nas marxes do río das Devesas, a autorización de obras, polígono 34, parcela 4, no lugar de Pontedona, parroquia de Xornes (San Xoán), Concello de Ponteceso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59865. As obras solicitadas consisten na rehabilitación dun muiño cunhas dimensións de 4,30 x 4,00 m e rehabilitación dunha muralla de pedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 19 de febreiro de 2018 O xefe do servizo territorial Néstor Rodríguez Arias
02/03/2018 | Administración LocalMunicipal
Teo
Anuncio de licitación

A Xunta de Goberno Local, en sesión celebrada o 27 de febreiro de 2018 acordou aprobar o expediente de contratación, mediante procedemento aberto, con varios criterios de valoración, para a adxudicación do servizo de TELEFONÍA FIXA E MÓBIL, LIÑAS DE DATOS PARA ACCESO A INTERNET E CREACIÓN E MANTEMENTO DAS INFRAESTRUTURAS NECESARIAS PARA A CORRECTA PRESTACIÓN DO SERVIZO, de acordo coas seguintes características:  Entidade adxudicadora:  Organismo: Concello de Teo  Dependencia que tramita o expediente: Secretaría Xeral  Número de expediente: S-2/2018  Obxecto do contrato: servizo de telefonía fixa e móbil, liñas de datos para acceso a internet e creación e mantemento das infraestruturas necesarias para a correcta prestación do servizo Código CPV: 64200000-8; 64210000-1; 64212000-5; 72400000-4.  Duración: tres anos, prorrogables por 1 ano máis.  Tramitación, procedemento e forma de adxudicación: tramitación ordinaria, procedemento aberto con varios criterios de adxudicación.  Tipo de licitación:  Valor estimado do contrato: 198.347,11 €  Prezo base de licitación: 60.000,00 € anuais (49.568,78 € anuais máis 10.413,22 € anuais de IVE)  Clasificación e solvencia: ver cláusula 15.5º do prego de cláusulas administrativas particulares. Clasificación a efectos de solvencia: Grupo V; subgrupo 4; categoría 1  Garantías: definitiva do 5% do importe de adxudicación.  Obtención de documentación: Concello de Teo, teléfono 981815700, páxina web www.teo. gal  Presentación de ofertas: Rexistro do concello de Teo e lugares previstos no artigo 16.4 da Lei 39/15; Oficina de Correos: comunicación do envío, por medio de oficina de correos, ao nº de FAX do Concello: 981809401, ou ben á dirección de correo electrónico: secretaria@teo. gal  Prazo de presentación de ofertas: 20 días naturais desde o seguinte á última publicación, no BOP ou no DOG.  Documentación a presentar: ver cláusula 15 do prego de cláusulas administrativas.  Criterios de valoración: a. criterios subxectivos: ata un máximo de 30 puntos.1. Funcionalidades de calidade da solución de telefonía IP.2. Funcionalidades e calidade da solución WIFI.3. Funcionalidades e calidade da solución técnica de seguridade e adecuación ao Esquema Nacional de Seguridade.4. Calidade da solución de telefonía móbil.5. Calidade do plan de execución do proxecto e formación. b. criterios obxectivos: ata un máximo de 70 puntos: 1. proposición económica 2. caudal de conexión a internet nas sedes do concello de Teo.3. Servizo WIFI en sedes WIFI.4. Servizo de Backup na nube.  Información adicional: secretaria@teo. gal Teo, 27 de febreiro de 2018 O alcalde Rafael C. Sisto Edreira
02/03/2018 | Administración LocalMunicipal
Valdoviño
Licitación obra

Licitación obras Consellería do Medio Rural-Agader/Plan marco mellora de camiños municipais 2017-2018/ a) Organismo: Concello de VALDOVIÑO b) Dependencia que tramita o expediente: Secretaría c) Obtención de documentación e información: 1) Dependencia.- Casa do Concello de Valdoviño 2) Enderezo.- Porta do Sol, s/n 3) Localidade e código postal: Valdoviño, 15552 4) Teléfono: 981 48 70 41 5) Fax: 981 48 72 94 6) Correo electrónico: secretaria@concellodevaldovino. com 7) Dirección web municipal, perfil contratante: www.concellodevaldovino.com 8) Data límite de obtención de documentación e información: ata as 14:00 horas do día anterior a áquel en que remate o prazo de presentación de proposicións. a) Descripción do obxecto: PAVIMENTACIÓN E REFORZO DO CAMIÑO DE PORTA DA PIA A FOLGUEIRAS. b) Lugar de execución: Concello de Valdoviño. c) Prazo de execución: 3 meses. a) Tramitación: Urxente b) Procedemento: Aberto c) Criterios de adxudicación: Único criterio de adxudicación: factor prezo. Importe total: 65.142,70 euros (IVE incluído) a) Provisional: Non se esixe. b) Definitiva: 5% do prezo de adxudicación, excluído o IVE 1) Dependencia.- Casa do Concello de Valdoviño 2) Enderezo.- Porta do Sol, s/n 3) Localidade e código postal: Valdoviño, 15552 4) Teléfono: 981 48 70 41 5) Fax: 981 48 72 94 6) Correo electrónico: secretaria@concellodevaldovino. com 7) Dirección web municipal, perfil contratante: www.concellodevaldovino.com 8) Data límite de obtención de documentación e información: ata as 14:00 horas do día anterior a áquel en que remate o prazo de presentación de proposicións. a) Clasificación: non se esixe b) Outros requisitos: Ver cláusula 12.1 do prego (acreditar solvencia económica e financeira e solvencia técnica se non posúen a clasificación indicada no Anexo I). a) Data límite de presentación: 13 días naturais contados a partir do día seguinte ao da publicación deste anuncio no BOP (luns a venres, de 09:00 a 14:00 horas) Dous sobres pechados. b) Documentación a presentar: A indicada na cláusula 12.1.2 (Documentación simplificada) do prego de cláusulas administrativas. c) Lugar de presentación: Oficinas municipais- Casa do Concello b) Oficina de correos.- Conforme ao indicado na cláusula 11. A. 2 do prego de cláusulas.9.- Apertura de plicas: Publicarase no perfil do contratante e Tablón de anuncios.10.- Gastos.- Por conta do adxudicatario ata un máximo de 1000 euros (Bop e xornal). 11.- Taxas contrato.- Dirección e inspección obra.- 1.357,23 euros Coordinación de seguridade e saúde.- 452,41 euros.12.- Pregos.- É de aplicación o prego de cláusulas administrativas particulares da Deputación Provincial da Coruña (BOP nº 3 de 07/01/16). 13.- Outra información.- Na Secretaría do Concello e na páxina web municipal.14.- Outros datos.- A adxudicación queda condicionada áobtención de autorización sectorial; non xurdindo efecto dita adxudicación en caso de non obtela. O adxudicatario renunciará a calquera tipo de indemnización en caso de non xurdir efecto a contratación. Valdoviño, 27 de febreiro de 2018 O Alcalde, Asdo.: Alberto González Fernández
02/03/2018 | Administración LocalMunicipal
Carballo
Aprobación definitiva do expediente de crédito extraordinario número 1/2018

De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobado o expediente de crédito extraordinario número 1/2018, unha vez aprobado inicialmente polo Pleno en sesión celebrada o día 29 de xaneiro de 2018, publicado no boletín oficial da provincia núm.24, de data 2 de febreiro de 2018, e transcorrido o prazo de quince días hábiles sen se presentar reclamacións oa mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado expediente de modificación orzamentaria, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Carballo, 27 de febreiro de 2018 O Alcalde Evencio Ferrrero Rodriguez
02/03/2018 | Administración LocalMunicipal
Cambre
Aprobación provisional da modificación da ordenanza fiscal núm.3, reguladora do imposto sobre vehículos de tracción mecánica

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria do 22 de febreiro do 2018, adoptou, entre outros, os seguintes acordos: Aprobar provisionalmente a modificación do artigo 2 da ordenanza fiscal nº 3 reguladora do imposto sobre vehículos de tracción mecánica. A antedita modificación comezará a aplicarse a partir do día seguinte á publicación do anuncio no boletín oficial da provincia da súa aprobación definitiva, e manterase vixente ata a súa modificación ou derrogación expresa. Expoñer ao público no taboleiro de anuncios do Concello o citado acordo provisional, así como o texto completo da ordenanza fiscal modificada durante o prazo de trinta días hábiles, contados desde o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia. Durante o período de exposición pública da ordenanza, os que teñan un interese directo, nos termos previstos no artigo 18 do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Publicar no Boletín Oficial da Provincia os acordos definitivos que, unha vez transcorrido o período de exposición pública proceda adoptar, así como o texto da ordenanza modificada. Cambre, 26 de febreiro de 2018 O alcalde Óscar A. García Patiño
02/03/2018 | Administración LocalMunicipal
Bergondo
Secretaría
Modificación da data da sesión ordinaria do Pleno do mes de marzo 2018

ANUNCIO ASUNTO: Modificación da data da sesión ordinaria do pleno do mes de Marzo de 2018. Con data de 22/02/2018 o Pleno da Corporación en sesión ordinaria adoptou o seguinte acordo: “Logo de ver que o Pleno da Corporación en sesión ordinaria do 7/07/2015 adoptou o seguinte acordo referido á periodicidade das sesións plenarias: “PRIMEIRO.–As sesións plenarias ordinarias terán unha periodicidade mensual, celebrando as sesións ás 20:30 horas do derradeiro xoves hábil de cada mes, agás no mes de agosto que non se realizará sesión e no mes de decembro, que adiantarase ao xoves anterior á semana dos festivos do Nadal. No caso de que a devandita data coincida con día festivo, celebrarase Pleno ordinario o inmediato día hábil anterior á data correspondente, á mesma hora. SEGUNDO.–Facultar á sra. Alcaldesa, previa consulta cos voceiros de todos os grupos municipais, e por razóns debidamente xustificadas, para alterar o horario establecido no punto primeiro do presente acordo.” Considerando que o vindeiro Pleno debería celebrarse o mércores 28 de marzo de 2018 ao ser o xoves día 29 festivo por mor da Semana Santa. Considerando que por razóns de operatividade resulta mais axeitado a celebración do citado pleno ordinario o xoves día 22 de marzo de 2018, pola presente propoño que o Pleno da Corporación adopte o seguinte ACORDO: Primeiro. –Modificar a data de celebración do Pleno Ordinario correspondente ao mes de marzo de 2018 de tal xeito que este se celebre o día 22 de marzo de 2018. Segundo. –Publicar o presente acordo no Boletín Oficial da Provincia.” En Bergondo, a 23 de febreiro de 2018. A alcaldesa Alejandra Pérez Máquez